ರಂಗಮಂದಿರಕ್ಕೆ ಬರ್ತಾರಂತೆ ಮುಗುಳುನಗೆ ಸುಂದರಿ ಆಶಿಕಾ!

ಬೆಂಗಳೂರು: ಯೋಗರಾಜಭಟ್ಟರ ಮುಗುಳು ನಗೆ ಚಿತ್ರದ ನಾಯಕಿಯರಲ್ಲೊಬ್ಬರಾಗಿ ಚಿತ್ರರಂಗಕ್ಕೆ ಎಂಟ್ರಿ ಕೊಟ್ಟವರು ಆಶಿಕಾ ರಂಗನಾಥ್. ಆ ನಂತರ ನಟಿಸಿದ ಚಿತ್ರಗಳಲ್ಲೆಲ್ಲ ಚೆಂದಗೆ ಅಭಿನಯಿಸುತ್ತಲೇ ಬೆಳೆದು ಬಂದ ಇವರೀಗ ಬಹು ಬೇಡಿಕೆಯ ನಾಯಕಿ. ರ‍್ಯಾಂಬೋ 2 ಯಶಸ್ಸಿನ ಬಳಿಕವಂತೂ ಆ ಬೇಡಿಕೆ ಇನ್ನೂ ಹೆಚ್ಚಾಗಿದೆ. ಇಂಥಾ ಆಶಿಕಾ ಇದೀಗ ರಂಗಮಂದಿರಕ್ಕೆ ಬರುವ ಸನ್ನಾಹದಲ್ಲಿದ್ದಾರೆ!

ಆಶಿಕಾ ರಂಗನಾಥ್ ಇದೀಗ ಬಹು ತಾರಾಗಣ ಹೊಂದಿರುವ ರಂಗಮಂದಿರ ಚಿತ್ರದಲ್ಲಿ ನಟಿಸಲು ಒಪ್ಪಿಕೊಂಡಿದ್ದಾರೆ. ಪ್ರವೀಣ್ ತೇಜ್, ಅನುಪಮಾ ಗೌಡ ಮತ್ತು ಶ್ರುತಿ ಪ್ರಕಾಶ್ ನಟಿಸಲಿರೋ ಈ ಚಿತ್ರದಲ್ಲಿ ಆಶಿಕಾ ಬಹು ಮುಖ್ಯವಾದ ಪಾತ್ರವೊಂದಕ್ಕ ಜೀವ ತುಂಬಲಿದ್ದಾರಂತೆ. ಈ ಚಿತ್ರದಲ್ಲಿನ ಭಿನ್ನವಾದ ಕಥೆ ಮತ್ತು ತಮ್ಮ ಪಾತ್ರದ ಸೊಗಸನ್ನು ಮೆಚ್ಚಿಕೊಂಡೇ ಆಶಿಕಾ ಈ ಚಿತ್ರದಲ್ಲಿ ನಟಿಸಲು ಒಪ್ಪಿಕೊಂಡಿದ್ದಾರಂತೆ. ರಂಗಾಯಣ ರಘು, ಅಚ್ಯುತ್ ಕುಮಾರ್, ತೆಲುಗು ನಟ ಸುಮನ್ ಮುಂತಾದವರೂ ಈ ಚಿತ್ರದಲ್ಲಿ ನಟಿಸಲಿದ್ದಾರೆ.

ಈ ತಿಂಗಳ ಕೊನೆಯಲ್ಲಿ ಆಶಿಕಾ ರಂಗನಾಥ್ ಈ ಚಿತ್ರದ ಚಿತ್ರೀಕರಣದಲ್ಲಿ ಪಾಲ್ಗೊಳ್ಳಲಿದ್ದಾರೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv